

**Gospodinjska ulica 6, 1000 Ljubljana**

**Tel.: 01 513 66 00,** [**kgzs@kgzs.si**](mailto:kgzs@kgzs.si)**, www.kgzs.si**

Ljubljana, 17. avgust 2022

Spoštovani!

**Med 20. in 25. avgustom vabljeni na razstavni prostor Kmetijsko gozdarske zbornice Slovenije v hali B in na naše dogodke na 60. mednarodnem kmetijsko-živilskem sejmu AGRA v Gornji Radgoni.**

**Veselimo se vašega obiska!**

Roman Žveglič,

predsednik KGZS

**PREDSTAVITEV**

**Program Farm Manager – uporabnost v praksi**

**TOREK, 23. avgust 2022, 12.00 – 13.00, dvorana 3**

V okviru EIP projekta Razvoj sodobnih analitičnih sistemov v podporo svetovanju na kmetijah z razvojem empirično podprtih panožnih krožkov in razvojem računalniškega sistema za poslovno odločanje na kmetijah so na KGZS - Zavodu Murska Sobota v sodelovanju s strokovnjaki programerji iz ITC-ja in ostalimi partnerji v projektu razvili aplikacijo Farm Manager.

Je spletna aplikacija, ki predstavlja številne možnosti za različne vrste uporabnikov. Javni dostop omogoča osnovni predogled kalkulacij. Kmetovalci in kmetijska gospodarstva lahko s pomočjo kmetijskega svetovalca izdelajo proizvodni načrt za obstoječe stanje na kmetiji oziroma načrtujejo novo proizvodnjo. Proizvodnjo na svoji kmetiji lahko optimizirajo in s tem dosežejo boljši ekonomski rezultat. Sistem je zelo uporaben tudi za pridobivanje različnih tehnoloških in ekonomskih podatkov o kmetijski proizvodnji. Dostop do aplikacije je preprost, treba se je le registrirati na spletni strani.

Namen Farm Managerja je pomagati slovenskemu kmetu dosegati boljše ekonomske rezultate s pomočjo modernega, digitalno podprtega sistema. Podatki v kalkulacijah so zanesljivi, saj so jih pripravili strokovnjaki javne službe kmetijskega svetovanja pri Kmetijsko gozdarski zbornici Slovenije.

*Več informacij: Damjan Jerič, telefon 031 703 612, el. naslov:* [*damjan.jeric@kgzs-ms.si*](mailto:damjan.jeric@kgzs-ms.si)

Vljudno vabljeni!